Liudvikas II (Bavarija)

Liudvikas II (1845 m. rugpjūčio 25 d. Nymfenburgo pilyje, Miunchene – 1886 m. birželio 13 d. netoli Bergo pilies, prie Štarnbergo ežero) – Bavarijos karalius.

 Biografija 

Dėl romantiškos aistros menui Liudvikas įėjo į istoriją „pasakų karaliaus“ pravarde. Bavarijos karaliaus Liudviko I anūkas 1864 m. tapo Bavarijos valdovu sunkiais Vokietijos vienijimosi laikais, būdamas vos 18 metų. Bavarija nenoriai dalyvavo Austrijos pusėje jos kare prieš Prūsiją 1866 m. Prūsijos ir Prancūzijos karo metu 1870–1871 m. Liudvikas delsė vykdyti sutartyje numatytas pareigas Prūsijai. Jas vykdė tik gavęs nuolaidas. Laiške Prūsijos karaliui Vilhelmui I, kurį parašyti sumanė O. fon Bismarkas, Liudvikas paprašė imperatoriaus titulo. Liudvikas daugiausiai domėjosi menu, ypač savo garbinamo R. Vagnerio muzika. Nuo 1875 m. jis nesirodė viešumoje ir ėmėsi statyti pilis (Hernchimzė, Noišvanšteinas, Linderhofas), kuriose pakaitomis gyveno. Dėl begalės skolų bei progresuojančios psichinės ligos Liudvikas buvo paskelbtas neveiksniu. 1886 m. birželio 10 d. jo dėdė princas Liutpoldas tapo regentu. Po trijų dienų Liudvikas nuskendo kartu su psichiatru A. fon Gudenu iki šiol neišaiškintomis aplinkybėmis Štarnbergo ežere.Ferial Kanbay – „1000 pasaulio įžymybių: enciklopedinis žinynas“ – 203 psl.

 Šaltiniai 

 Galerija 

Kategorija:Bavarijos karaliai